รัฐบาลไทย-ข่าวทำเนียบรัฐบาล-นายกรัฐมนตรีปลื้มสตาร์ทอัพไทยย้ำไทยต้องมีนวัตกรรมเป็นของตนเอง กำชับ อว. ส่งเสริมโครงการนวัตกรรมในทุกมหาวิทยาลัย เพื่อการพัฒนาประเทศไทยไปสู่อนาคต
วันอังคารที่ 2 มีนาคม 2564
นายกรัฐมนตรีปลื้มสตาร์ทอัพไทยย้ําไทยต้องมีนวัตกรรมเป็นของตนเอง กําชับ อว. ส่งเสริมโครงการนวัตกรรมในทุกมหาวิทยาลัย เพื่อการพัฒนาประเทศไทยไปสู่อนาคต
นายกรัฐมนตรีปลื้มสตาร์ทอัพไทยย้ําไทยต้องมีนวัตกรรมเป็นของตนเอง กําชับ อว. ส่งเสริมโครงการนวัตกรรมในทุกมหาวิทยาลัย เพื่อการพัฒนาประเทศไทยไปสู่อนาคต
วันนี้ (2 มีนาคม 2564) เวลา 08.30 น. ณ ตึกสันติไมตรี ทําเนียบรัฐบาล ก่อนการประชุมคณะรัฐมนตรี นายอนุชา บูรพชัยศรี โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการแสดงผลงานนวัตกรรม (Innovation Thailand) โดย กระทรวงการอุดมศึกษา วิทยาศาสตร์ วิจัยและนวัตกรรม พร้อมชม “น้ําแร่โซดา” ห้วยกระเจา จังหวัดกาญจนบุรี โดย กรมน้ําบาดาล กระทรวงทรัพยากรธรรมชาติและสิ่งแวดล้อม โดยมีนายเอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม และนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมชมนิทรรศการในครั้งนี้
นายกรัฐมนตรีได้เยี่ยมชมนิทรรศการแสดงผลงานจากนักศึกษา สตาร์ทอัพ และผู้ประกอบการ เป็นนวัตกรรมโดยคนรุ่นใหม่ที่ผ่านการคัดเลือกโครงการภายใต้ผลงานนวัตกรรม (Innovation Thailand) ได้แก่ โครงการ Startup Thailand League ผลงานร้านขายของชําออนไลน์ Happy Grocers โครงการ Founder Apprentice ผลงานแอปพลิเคชัน Health tech startup ชื่อ Agnos โครงการ Deep South Startup ผลงาน เครื่องล้างปลาระบบกึ่งอัตโนมัติสําหรับผลิตปลาส้มฮาลาล และโครงการ ม้านิลมังกร จํานวน 2 ผลงาน ได้แก่ ผลิตภัณฑ์น้ําพริกต่างๆ By Chef May และนวัตกรรมสเปรย์ดับเพลิง แบรนด์ FLAMEX
นายกรัฐมนตรีชื่นชมความสามารถของเยาวชน นักศึกษาจบใหม่ ที่คิดค้นแอปพลิเคชันร้านขายของชําออนไลน์ Happy Grocers เชื่อมโยงเกษตรกรกับผู้บริโภค รวมทั้งแอปพลิเคชัน Agnos ลดความแออัดในโรงพยาบาล ล้วนแต่เป็นการนําปัญญาประดิษฐ์มาใช้สร้างสิ่งที่เกิดประโยชน์ต่อคนส่วนร่วม
นายกรัฐมนตรียังชื่นชมผลิตภัณฑ์จากนวัตกรรมโดยคนไทยรุ่นใหม่ เช่น การพัฒนาน้ําพริกส็อก/น้ําพริกถั่วเน่า/น้ําพริกหนุ่ม ที่สามารถพัฒนาเป็นสินค้าแช่แข็งหรือกึ่งปรุงสุก ขยายโอกาสทางการตลาดทั้งในและต่างประเทศ ขยายตลาดสู่ต่างประเทศ เพื่อเพิ่มมูลค่าให้กับอาหารไทย หรือสเปรย์ดับเพลิง แบรนด์ FLAMEX หากพัฒนาให้มีความหลากหลาย ก็สามารถนําไปใช้ในสํานักงานหน่วยงานราชการได้
นายกรัฐมนตรียืนยันว่ารัฐบาลสนับสนุนสตาร์ทอัพตามแนวทางเศรษฐกิจ BCG เพื่อขับเคลื่อนประเทศด้วยนวตกรรมที่เป็นของคนไทยเราเอง พร้อมฝากรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม สนับสนุนโครงการนวัตกรรมในทุกมหาวิทยาลัย เพราะนิสิต นักศึกษาคือกําลังสําคัญในการพัฒนาประเทศไทยไปสู่อนาคต
นอกจากนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมได้นําเสนอ “น้ําแร่โซดา” จากอําเภอห้วยกระเจา จังหวัดกาญจนบุรี ซึ่งเกิดจากแหล่งน้ําบาดาลธรรมชาติมีลักษณะพิเศษ คือ รสหวานและมีความซ่าคล้ายน้ําโซดา ไม่พบสารพิษหรือสารปนเปื้อนร้ายแรง กรมทรัพยากรน้ําบาดาลจึงได้เร่งติดตั้งระบบกรองน้ําและผลิตน้ําแร่โซดาเพื่อบรรจุขวดแจกจ่ายแก่ประชาชน ซึ่งในอนาคตจะได้มีการสํารวจเพิ่มเติมและพัฒนาเป็นแหล่งน้ําเพื่อการอุปโภค บริโภค และเพื่อการเกษตรสําหรับประชาชนในพื้นที่ด้วย นายกรัฐมนตรีกล่าวย้ําให้มีการตรวจสอบคุณภาพและระดับน้ําอย่างสม่ําเสมอ รวมทั้งให้มีการศึกษาเส้นทางน้ํา เพื่อให้แก่ประโยชน์แก่ประชาชนในพื้นที่ ซึ่งรัฐบาลให้สําคัญในการเร่งรัดจัดหาแหล่งน้ําเพิ่มเติม รวมถึงให้มีการบริหารจัดการน้ําสําหรับการทําเกษตรกรรม โดยอยากให้เกษตรกรหันมาปลูกพืชอื่นทดแทนการปลูกข้าวในช่วงหน้าแล้งเพื่อให้สอดคล้องกับปริมาณน้ํา ในส่วนการผลิตน้ําแร่โซดาของห้วยกระเจาก็สามารถต่อยอดให้เป็นสินค้าวิสาหกิจชุมชนในพื้นที่ได้อีกด้วย
...............................
กลุ่มประชาสัมพันธ์และเผยแพร่ สํานักโฆษก